title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз на 57-ата сесия на Комисията от експерти по превоза на опасни товари към Междуправителствената организация за международни железопътни превози по отношение на определени изменения на притурка С към Конвенцията за международни железопътни превози

text:
                         ЕВРОПЕЙСКА
                         КОМИСИЯ
                                                Брюксел, 23.2.2022 г.
                                                COM(2022) 59 final
                                                2022/0041 (NLE)
                                   Предложение за
                              РЕШЕНИЕ НА СЪВЕТА
   относно позицията, която трябва да се заеме от името на Европейския съюз на 57-
        ата сесия на Комисията от експерти по превоза на опасни товари към
    Междуправителствената организация за международни железопътни превози по
       отношение на определени изменения на притурка С към Конвенцията за
                        международни железопътни превози
BG                                                                                BG
 ---pagebreak---                                  ОБЯСНИТЕЛЕН МЕМОРАНДУМ
   1.       ПРЕДМЕТ НА ПРЕДЛОЖЕНИЕТО
   Предмет на настоящото предложение е решението за установяване на позицията, която
   трябва да се заеме от името на Съюза на заседанието на Комисията от експерти по
   превоза на опасни товари („Комисията от експерти по RID“) към Организацията за
   международни железопътни превози (OTIF). То се отнася до предвиденото приемане на
   определени изменения на техническите и административните разпоредби, съдържащи
   се в приложението към притурка С към Конвенцията за международни железопътни
   превози (COTIF). Решението за тези изменения предстои да бъде взето от посочената
   комисия.
   2.       КОНТЕКСТ НА ПРЕДЛОЖЕНИЕТО
   2.1.     Конвенция за международни железопътни превози
   Конвенцията за международни железопътни превози от 9 май 1980 г., изменена с
   Протокола от Вилнюс от 3 юни 1999 г., е международно споразумение, по което
   договарящи страни са както Съюзът, така и 25 държави членки (само без Кипър и
   Малта).
   Европейският съюз се присъедини към COTIF с Решение 2013/103/ЕС на Съвета от
   16 юни 2011 г.1.
   2.2.     Правилник за международен железопътен превоз на опасни товари (RID)
   Съгласно член 7 от COTIF тя обхваща, inter alia, притурките, посочени в член 6 от нея.
   Сред тях е „Правилникът за международен железопътен превоз на опасни товари“,
   който представлява притурка C към Конвенцията. RID се прилага, доколкото не са
   направени декларации съгласно съответните разпоредби на COTIF2.
   Целта на RID е да се регламентира международният железопътен транспорт на опасни
   товари между държавите — членки на OTIF, които прилагат правилата на RID
   (договарящи държави по RID)3.
   В Директива 2008/68/ЕО относно вътрешния превоз на опасни товари4 се предвижда, че
   RID се прилага и за превоза, извършван в рамките на държавите — членки на ЕС.
   2.3.     Комисията от експерти по RID
   Комисията от експерти по RID е орган, създаден с член 13, параграф 1, буква г) от
   COTIF. Съгласно член 18 от COTIF тя взема решения относно предложения, чиято цел
   1
          Решение 2013/103/ЕС на Съвета от 16 юни 2011 г. за подписване и сключване на Споразумение
          между Европейския съюз и Междуправителствената организация за международни железопътни
          превози за присъединяване на Европейския съюз към Конвенцията за международни
          железопътни превози (COTIF) от 9 май 1980 г., изменена с Протокола от Вилнюс от 3 юни 1999
          г. (OВ L 51, 23.2.2013 г., стр. 1).
   2
          Член 42, параграф 1 от COTIF.
   3
          Понастоящем държавите — членки на OTIF, са 50, а договарящите държави по RID са 45.
   4
          Директива 2008/68/ЕО на Европейския парламент и на Съвета от 24 септември 2008 г. относно
          вътрешния превоз на опасни товари (ОВ L 260, 30.9.2008 г., стр. 13).
BG                                                 1                                                 BG
 ---pagebreak---    е да се внесат изменения в Конвенцията. Комисията от експерти по RID е съставена от
   представители на държавите — членки на OTIF, които прилагат RID, и на Европейския
   съюз.
   2.4.     Предвиден акт на Комисията от експерти по RID
   Очаква се Комисията от експерти по RID да приеме на своята 57-а сесия на 25 май 2022
   г. редица изменения, целящи да се адаптира приложението към RID („предвиденият
   акт“) към научно-техническия прогрес.
   Целта на предвидения акт е да се осигури безопасен и сигурен железопътен превоз на
   опасни товари, като се актуализират определени разпоредби. Те включват, наред с
   другото, списъка на опасните товари, допуснати за превоз, инструкциите за опаковане,
   списъка на приложимите стандарти, както и други технически изисквания, приложими
   за различни средства за съхранение.
   Може да се отбележи, че международните разпоредби за превоза на опасни товари са
   установени в различни международни организации, като например OTIF. Сред тях са
   Икономическата комисия за Европа на Организацията на обединените нации (ИКЕ на
   ООН) и различни специализирани органи на Организацията на обединените нации като
   Подкомисията от експерти по превоза на опасни товари към Икономическия и социален
   съвет (ECOSOC). Тъй като правилата трябва да са съвместими, беше разработена
   сложна международна система за координация и хармонизация между организациите,
   участващи в тази дейност. Разпоредбите се адаптират периодично на всеки две години.
   При подготовката на тези изменения бяха проведени консултации с широк кръг от
   експерти от публичния и частния сектор. В процеса на изготвяне на тези изменения се
   състояха следните технически срещи:
   –        в рамките на Подкомисията от експерти по превоза на опасни товари към
            ECOSOC на ООН на нейните:
   (1)      55-а сесия в Женева, 1—5 юли 2019 г.,
   (2)      56-а сесия в Женева, 4—10 декември 2019 г.,
   (3)      57-а сесия в Женева, 27 ноември—8 декември 2020 г.;
   –        в рамките на съвместното заседание (ИКЕ на ООН—OTIF) на Комисията от
            експерти по RID и Работната група по превоза на опасни товари:
   (1)      есенната сесия през 2020 г. в Женева, 10—18 септември 2020 г.,
   (2)      пролетната сесия през 2021 г. в Берн, 15—19 март 2021 г.,
   (3)      есенната сесия през 2021 г. в Женева, 21 септември — 1 октомври 2021 г.,
   (4)      друга сесия на съвместното заседание ще се състои в Берн на 14—18 март
            2022 г.;
   –        в рамките на Постоянната работна група към Комисията от експерти по RID на
            нейните:
   (1)      12-а сесия в Берн (видеоконференция) 24—26 ноември 2020 г.,
   (2)      13-а сесия в Женева, 15—19 ноември 2021 г.
   На тези заседания експертите от горепосочените комисии анализираха и обсъдиха
   отделните предложения за изменения. В повечето случаи препоръчаното действие беше
   подкрепено единодушно. За някои предложения препоръките се подкрепят от
   мнозинството от експертите.
BG                                             2                                        BG
 ---pagebreak---    В съответствие с член 35 от COTIF, след като бъдат одобрени от Комисията от
   експерти по RID, измененията влизат в сила за всички договарящи страни на първия
   ден от шестия месец след месеца, през който генералният секретар е уведомил
   договарящите страни за тях. Договарящите страни могат да формулират възражения в
   срок до четири месеца, считано от датата на уведомлението. В случай на възражения от
   една четвърт от договарящите страни, изменението не влиза в сила.
   В член 38 от COTIF се предвижда, че при упражняване на правото на глас и правото на
   възражение, предвидени в член 35, параграф 4, организация за регионална
   икономическа интеграция, каквато е Европейският съюз, „разполага с брой гласове,
   равен на броя на нейните членове, които са също държави — членки на
   Организацията“.
   Освен ако страните формулират достатъчно възражения, се очаква измененията
   съгласно настоящото предложение да влязат в сила на 1 януари 2023 г. и да станат
   обвързващи за Съюза и държавите членки, превръщайки се в неразделна част от
   достиженията на правото на Съюза.
   3.      ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА
   3.1.    Изключителна компетентност на Съюза
   Съюзът е пълноправна договаряща страна по COTIF.
   Освен това в член 1 от Директива 2008/68/ЕО се предвижда, че приложението към RID
   трябва да се прилага към железопътния превоз на опасни товари в рамките на
   държавите членки или между тях, с изключение на онези държави членки, които нямат
   железопътна система. Член 4 от Директива 2008/68/ЕО, който се отнася за третите
   държави, гласи „Превозът на опасни товари между държавите членки и трети държави
   се разрешава при спазване на изискванията на ADR5, RID и ADN6, освен когато в
   приложенията е посочено друго“.
   За тази цел Комисията е оправомощена да адаптира приложение II, раздел II.1 към
   Директива 2008/68/ЕО чрез делегирани актове в съответствие с член 8 от нея.
   Може също така да се отбележи, че Директива 2008/68/ЕО относно вътрешния превоз
   на опасни товари7 е в списъка на инструментите на Съюза, чрез които Съюзът
   упражнява своята компетентност и които са били в сила към момента на сключване на
   Споразумението между ЕС и OTIF8.
   3.2.    Позиция, която трябва да се заеме
   Измененията на RID попадат изцяло в рамките на изключителната компетентност на
   Съюза и е необходимо да се установи позиция на Съюза.
   5
          Европейска спогодба за международен превоз на опасни товари по шосе, сключена в Женева на
          30 септември 1957 г.
   6
          Европейско споразумение за международен превоз на опасни товари по вътрешните водни
          пътища, сключено в Женева на 26 май 2000 г.
   7
          Директива 2008/68/ЕО на Европейския парламент и на Съвета от 24 септември 2008 г. относно
          вътрешния превоз на опасни товари (ОВ L 260, 30.9.2008 г., стр. 13).
   8
          Допълнение към приложение I от Решение 2013/103/ЕС на Съвета от 16 юни 2011 г.
BG                                                 3                                                BG
 ---pagebreak---    Предвидените изменения се считат за целесъобразни с оглед на безопасния превоз на
   опасни товари по икономически ефективен начин, като се отчита техническият прогрес,
   и поради това може да бъдат подкрепени.
   4.      ПРАВНО ОСНОВАНИЕ
   4.1.    Процесуалноправно основание
   4.1.1.  Принципи
   В член 218, параграф 9 от Договора за функционирането на Европейския съюз (ДФЕС)
   се предвижда приемането на решения за установяване на „позициите, които трябва да
   се заемат от името на Съюза в рамките на орган, създаден със споразумение, когато
   този орган има за задача да приема актове с правно действие, с изключение на актовете
   за допълнение или изменение на институционалната рамка на споразумението“.
   Понятието „актове с правно действие“ включва актове с правно действие по силата на
   нормите на международното право, които уреждат съответния орган. То включва и
   инструменти, които нямат обвързващ характер съгласно международното право, но са
   „годни да окажат съществено въздействие върху съдържанието на приеманата от
   законодателя на Съюза нормативна уредба“9.
   4.1.2.  Приложение в конкретния случай
   Актът, който трябва да бъде приет от Комисията от експерти по RID, представлява акт
   с правно действие. Предвиденият акт ще бъде обвързващ за Съюза съгласно
   международното право в съответствие с член 6 от RID, съгласно който приложението,
   което се изменя, представлява неразделна част от Правилника.
   Освен това съгласно член 1 от Директива 2008/68/ЕО приложението към RID трябва да
   се прилага към железопътния превоз на опасни товари в рамките на държавите членки
   или между тях, с изключение на онези държави членки, които нямат железопътна
   система. Член 4 от Директива 2008/68/ЕО, който се отнася за третите държави, гласи
   „Превозът на опасни товари между държавите членки и трети държави се разрешава
   при спазване на изискванията на ADR, RID и ADN, освен когато в приложенията е
   посочено друго“.
   Предвиденият акт        не    допълва,    нито     изменя     институционалната        рамка      на
   Споразумението.
   Поради това процесуалноправното основание за предложеното решение е член 218,
   параграф 9 от ДФЕС.
   4.2.    Материалноправно основание
   4.2.1.  Принципи
   Материалноправното основание за дадено решение съгласно член 218, параграф 9 от
   ДФЕС зависи преди всичко от целта и съдържанието на предвидения акт, във връзка с
   който се заема позиция от името на Съюза.
   9
          Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—
          64.
BG                                                  4                                                   BG
 ---pagebreak---    4.2.2.  Приложение в конкретния случай
   Главната цел и основното съдържание на предложеното решение се отнасят за
   железопътния превоз на опасни товари.
   Поради това материалноправното основание за предложеното решение е член 91 от
   ДФЕС.
   4.3.    Заключение
   Правното основание за предложеното решение следва да бъде член 91 във връзка с
   член 218, параграф 9 от ДФЕС.
   5.      ПУБЛИКУВАНЕ НА ПРЕДВИДЕНИЯ АКТ
   Тъй като с предложеното решение на Комисията от експерти по RID ще бъде изменено
   приложението към RID, е целесъобразно след неговото приемане да се публикува
   информация за резултата от заседанието в Официален вестник на Европейския съюз.
BG                                          5                                       BG
 ---pagebreak---                                                           2022/0041 (NLE)
                                              Предложение за
                                         РЕШЕНИЕ НА СЪВЕТА
    относно позицията, която трябва да се заеме от името на Европейския съюз на 57-
          ата сесия на Комисията от експерти по превоза на опасни товари към
     Междуправителствената организация за международни железопътни превози по
        отношение на определени изменения на притурка С към Конвенцията за
                                международни железопътни превози
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 91 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   (1)    Съюзът се присъедини към Конвенцията за международни железопътни превози
          от 9 май 1980 г., изменена с Протокола от Вилнюс от 3 юни 1999 г. (COTIF), с
          Решение 2013/103/ЕС на Съвета1.
   (2)    Съгласно член 6 от COTIF международният железопътен транспорт и
          допускането на железопътен материал за използване в международния
          транспорт се уреждат от правила, които са изброени в посочения член, по-
          конкретно от „Правилника за международен железопътен превоз на опасни
          товари (RID)“, който представлява притурка C към Конвенцията.
   (3)    Като се позовава на RID, в Директива 2008/68/ЕО на Европейския парламент и
          на Съвета2 се определят изисквания към автомобилния, железопътния и
          вътрешноводния превоз на опасни товари в рамките на държавите членки или
          между тях.
   (4)    Съгласно член 13, параграф 1, буква г) от COTIF Комисията от експерти по
          превоза на опасни товари („Комисията от експерти по RID“) към Организацията
          за международни железопътни превози (OTIF) може да приема изменения на
          приложението към RID.
   (5)    На своята 57-а сесия на 25 май 2022 г. Комисията от експерти по RID трябва да
          приеме изменения за адаптиране на приложението към RID към научно-
          техническия прогрес.
   1
          Решение 2013/103/ЕС на Съвета от 16 юни 2011 г. за подписване и сключване на Споразумение
          между Европейския съюз и Междуправителствената организация за международни железопътни
          превози за присъединяване на Европейския съюз към Конвенцията за международни
          железопътни превози (COTIF) от 9 май 1980 г., изменена с Протокола от Вилнюс от 3 юни 1999
          г. (OВ L 51, 23.2.2013 г., стр. 1).
   2
          Директива 2008/68/ЕО на Европейския парламент и на Съвета от 24 септември 2008 г. относно
          вътрешния превоз на опасни товари (ОВ L 260, 30.9.2008 г., стр. 13).
BG                                                  6                                                BG
 ---pagebreak---    (6)    Тъй като измененията на RID ще бъдат обвързващи за Съюза, е целесъобразно
          да се установи позицията, която трябва да се заеме от името на Съюза в рамките
          на Комисията от експерти по RID.
   (7)    Предвидените изменения целят осигуряване на безопасен и ефикасен превоз на
          опасни товари и отчитат научно-техническия прогрес в сектора и разработването
          на нови вещества и изделия, чийто превоз би могъл да представлява опасност.
   (8)    Предвидените изменения се считат за целесъобразни за безопасния превоз на
          опасни товари по икономически ефективен начин и поради това могат да бъдат
          подкрепени.
   (9)    Несъществените изменения в документите, посочени в приложението, може да
          бъдат договорени на техническо равнище на 14-ата сесия на постоянната
          работна група към Комитета от експерти по RID на 23—24 май 2022 г.,
          включително въз основа на препоръките от съвместното заседание (ИКЕ на
          ООН) на Комисията от експерти по RID и Работната група по превоза на опасни
          товари,
   ПРИЕ НАСТОЯЩОТО РЕШЕНИЕ:
                                           Член 1
   Позицията, която трябва да се заеме от името на Съюза на 57-ата сесия на Комисията от
   експерти по превоза на опасни товари („Комисията от експерти по RID“) към
   Организацията за международни железопътни превози в рамките на Конвенцията за
   международни железопътни превози от 9 май 1980 г., изменена с Протокола от Вилнюс
   от 3 юни 1999 г., е определена в приложението към настоящото решение.
   Внасянето на несъществени изменения в документите, посочени в приложението, може
   да бъде договаряно от представителите на Съюза в Комисията от експерти по RID, без
   да е необходимо допълнително решение от страна на Съвета.
                                           Член 2
   След като бъдат приети, решенията на Комисията от експерти по RID се публикуват в
   Официален вестник на Европейския съюз, като се посочва датата на влизането им в
   сила.
                                           Член 3
   Адресат на настоящото решение е Комисията.
   Съставено в Брюксел на […] година.
                                           За Съвета
                                           Председател
BG                                           7                                           BG
 ---documentbreak---                          ЕВРОПЕЙСКА
                         КОМИСИЯ
                                                Брюксел, 23.2.2022 г.
                                                COM(2022) 59 final
                                                ANNEX
                                  ПРИЛОЖЕНИЕ
                                         към
                         Предложение за Решение на Съвета
   относно позицията, която трябва да се заеме от името на Европейския съюз на 57-
        ата сесия на Комисията от експерти по превоза на опасни товари към
    Междуправителствената организация за международни железопътни превози по
       отношение на определени изменения на притурка С към Конвенцията за
                        международни железопътни превози
BG                                                                                BG
 ---pagebreak---                                    ПРИЛОЖЕНИЕ
 Предло Референтен документ          Относно                  Коментари  Позицията на
 жение                                                                   ЕС
    1.  OTIF/RID/CE/GTP/2021/2       Съгласуване между ADR    Техническ  Съгласен
                                     и RID с цел включване на и
                                     нови средства за         консенсус
                                     съхранение               в
                                     в образеца на доклада за Постоянна
                                     произшествието           та работна
                                                              група към
                                                              OTIF за
                                                              приемане
                                                              на
                                                              изменения
                                                              текст
    2.  OTIF/RID/CE/GTP/2021/3 и     Съгласуване между ADR    Техническ  Съгласен
        OTIF/RID/CE/GTP/2021/INF.3   и RID на изискванията    и
                                     относно показваната      консенсус
                                     информация               в
                                                              Постоянна
                                                              та работна
                                                              група към
                                                              OTIF за
                                                              приемане
                                                              на
                                                              изменения
                                                              текст
    3.  OTIF/RID/CE/GTP/2021/4       Монтиране на предпазни   Техническ  Съгласен
                                     вентили към резервоарите и
                                     за запалими втечнени     консенсус
                                     газове                   в
                                                              Постоянна
                                                              та работна
                                                              група към
                                                              OTIF за
                                                              приемане
                                                              на
                                                              изменения
                                                              текст
    4.  OTIF/RID/CE/GTP/2021/5       Консолидирани текстове,  Техническ  Съгласен
                                     приети на съвместното    и
                                     заседание през 2020 г. и консенсус
                                     2021 г. и от Постоянната в
                                     работна група към        Постоянна
                                     Комисията от експерти по та работна
BG                                         1                                    BG
 ---pagebreak---                                  RID през ноември 2020 г.   група към
                                                            OTIF за
                                                            приемане
                                                            на
                                                            изменения
                                                            текст
  5. OTIF/RID/CE/GTP/2021/6      Съгласуване между ADR      Техническ  Съгласен
                                 и RID, наред с другото, по и
                                 отношение на               консенсус
                                 проектирането,             в
                                 конструкцията и            Постоянна
                                 първоначалната проверка    та работна
                                 и изпитването на           група към
                                 неотговарящите на          OTIF за
                                 възприетите стандарти      приемане
                                 съдове под налягане        на
                                 (съдовете под налягане     изменения
                                 без обозначението „UN“),   текст
                                 проектирани,
                                 конструирани и изпитани
                                 в съответствие с
                                 посочените стандарти
  6. OTIF/RID/CE/GTP/2021/INF.4  Преходна мярка във         Техническ  Съгласен
                                 връзка с 6.8.2.4.6         и
                                 (процедури, използвани от  консенсус
                                 компетентния орган за      в
                                 одобрение на експерти,     Постоянна
                                 извършване на проверки     та работна
                                 по отношение на            група към
                                 вагоните-цистерни и за     OTIF за
                                 взаимно признаване         приемане
                                 на тези проверки)          на
                                                            изменения
                                                            текст
  7. OTIF/RID/CE/GTP/2021/INF.11 Предложения за             Техническ  Съгласен
                                 адаптиране на глава 6.8 от и
                                 RID, за да се вземат       консенсус
                                 предвид извънгабаритните   в
                                 цистерни-контейнери        Постоянна
                                                            та работна
                                                            група към
                                                            OTIF за
                                                            приемане
                                                            на
                                                            изменения
                                                            текст
BG                                    2                                       BG
 ---pagebreak---    Всички документи са достъпни на уебсайта на OTIF (http://otif.org/en/?page_id=1119) и
   включват измененията, обсъждани в рамките на Постоянната работна група към
   Комисията от експерти по RID през ноември 2021 г. и отразени в приложение I към
   документа OTIF/RID/CE/GTP/2021-A (Окончателен доклад на 13-ата сесия на
   Постоянната работна група към Комисията от експерти по RID — Женева/комбинирано
   заседание, 15—18 ноември 2021 г.), също достъпен на уебсайта на OTIF
   (http://otif.org/en/?page_id=254).
BG                                        3                                              BG


title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз на 15-ата среща на Конференцията на страните по Базелската конвенция за контрол на трансграничното движение на опасни отпадъци и тяхното обезвреждане по отношение на някои изменения на член 6, параграф 2 от конвенцията

text:
                         ЕВРОПЕЙСКА
                         КОМИСИЯ
                                                Брюксел, 24.2.2022 г.
                                                COM(2022) 67 final
                                                2022/0046 (NLE)
                                   Предложение за
                              РЕШЕНИЕ НА СЪВЕТА
   относно позицията, която трябва да се заеме от името на Европейския съюз на 15-
   ата среща на Конференцията на страните по Базелската конвенция за контрол на
      трансграничното движение на опасни отпадъци и тяхното обезвреждане по
         отношение на някои изменения на член 6, параграф 2 от конвенцията
BG                                                                                BG
 ---pagebreak---                               ОБЯСНИТЕЛЕН МЕМОРАНДУМ
   1.       ПРЕДМЕТ НА ПРЕДЛОЖЕНИЕТО
   Настоящото предложение се отнася до решение за определяне на позицията на Съюза
   на 15-ата среща на Конференцията на страните по Базелската конвенция във връзка с
   предложение за изменение на член 6 от посочената конвенция. Срещата е насрочена за
   юни 2022 г.
   2.       КОНТЕКСТ НА ПРЕДЛОЖЕНИЕТО
   2.1.     Базелска конвенция за контрол на трансграничното движение на опасни
            отпадъци и тяхното обезвреждане
   Базелската конвенция за контрол на трансграничното движение на опасни отпадъци и
   тяхното обезвреждане (наричана по-нататък „конвенцията“) беше приета на 22 март
   1989 г. и влезе в сила през 1992 г. Страни по конвенцията са както Европейският съюз,
   така и неговите държави членки1. Страните по конвенцията са общо 188.
   Основният елемент на конвенцията се изразява в система за контрол на износа, вноса и
   транзита на някои отпадъци, като този контрол се извършва посредством процедура за
   предварително обосновано съгласие. При износ на отпадъци, попадащи в обхвата на
   конвенцията, се изисква компетентните органи на държавите на внос и транзит да бъдат
   уведомени предварително. Уведомяването се извършва писмено, като то трябва да
   съдържа декларациите и информацията, посочени в приложение VA към конвенцията.
   Към износ на отпадъци може да се пристъпи само ако и когато всички заинтересовани
   държави са дали своето писмено съгласие (член 6 от конвенцията).
   Предвидената в конвенцията система за контрол се прилага както по отношение на
   опасните отпадъци, определени в член 1 от конвенцията и включени в списъка в
   приложение VIII към нея, така и по отношение на отпадъците, включени в списъка в
   приложение II, които съдържат битови отпадъци, остатъци, произхождащи от
   изгарянето на битови отпадъци, и някои пластмасови отпадъци. Също така в
   приложение IX към конвенцията е включен списък на отпадъците, които не попадат в
   нейния обхват и система за контрол, освен ако тези отпадъци съдържат материал,
   спадащ към категория по приложение I, в такива количества, че да проявяват опасните
   характеристики съгласно приложение III.
   2.2.     Конференция на страните
   Конференцията на страните по Базелската конвенция е основният орган за вземане на
   решения в рамките на конвенцията. Тя разполага с правомощия да изменя
   приложенията към конвенцията и провежда срещи на всеки две години.
   Петнадесетата среща на Конференцията на страните по Базелската конвенция се
   провежда на два етапа: първият етап се състоя онлайн между 26 и 30 юли 2021 г.; в
   рамките на втория етап срещата ще бъде възобновена в присъствен формат от 6 до 17
   юни 2022 г. в Женева.
   1
          Решение 93/98/ЕИО на Съвета за сключване, от името на Общността, на Базелската конвенция от
          22 март 1989 г. за контрол на трансграничното движение на опасни отпадъци и тяхното
          обезвреждане (ОВ L 39, 16.2.1993 г., стр. 1).
BG                                                     1                                              BG
 ---pagebreak---    2.3.     Предложено изменение на Конвенцията
   Руската федерация внесе предложение, което ще бъде разгледано на 15-ата среща на
   Конференцията на страните и чиято цел е да бъде изменен член 6, параграф 2, първо
   изречение от конвенцията (наричано по-нататък „предвиденият акт“)2.
   Член 6, параграф 2, първо изречение от конвенцията гласи следното: „Държавата
   вносител ще отговори писмено на уведомителя за своето безусловно или придружено с
   някои условия съгласие да се извърши движението, за своя отказ да се даде разрешение
   или за желанието си да получи допълнителна информация“.
   С предвидения акт се предлага това изречение да се измени чрез добавяне на 30-дневен
   срок, в който държавата вносител следва да отговори на уведомителя (като даде
   съгласие за планирания превоз, откаже разрешение за този превоз или изиска
   допълнителна информация). Предложението също така предвижда заличаване на
   запетаята между „движението“ и „за“ и нейната замяна със съюза „или“.
   Конвенцията се прилага в Съюза чрез Регламент (ЕО) № 1013/2006 на Европейския
   парламент и на Съвета от 14 юни 2006 г. относно превози на отпадъци3 (наричан по-
   нататък „Регламентът относно превози на отпадъци“). Всички изменения на
   конвенцията ще влязат в сила в ЕС, след като бъдат въведени в неговото право чрез
   изменения на посочения регламент.
   Действащите правила, приложими за Съюза и неговите държави членки, вече
   предвиждат 30-дневен срок, в който държавата вносител трябва да отговори на
   уведомителя (вж. член 8 от Регламента относно превози на отпадъци). По силата на
   решение на ОИСР посоченото изискване е приложимо и за другите държави от ОИСР4.
   За Съюза единствената практическа последица от промените, произтичащи от
   предложението на Руската федерация, би била свързана с процедурата за износ на
   отпадъци, за които е представено уведомление, към държави, които не членуват в
   ОИСР. Тъй като износът на включени в списъците в приложения VIII и II отпадъци към
   държави, които не членуват в ОИСР, е забранен съгласно Регламента относно превози
   на отпадъци, промяната, заложена в предложението на Руската федерация, ще се отнася
   само до „невключени в списъците отпадъци“ (т.е. съгласно представеното от Руската
   федерация предложение държавите, които не членуват в ОИСР и които внасят от ЕС
   отпадъци, невключени в списъците, ще трябва да отговорят на уведомителя в 30-дневен
   срок), за които в съответствие с член 3, параграф 1, буква б), подточки iii) и iv) от
   Регламента относно превози на отпадъци се прилага процедурата за предварително
   обосновано съгласие. Предложеното от Руската федерация изменение би означавало, че
   в посочените случаи държавата вносител трябва да отговори в 30-дневен срок на
   уведомителя за превоз на отпадъци от Съюза към държава, която не членува в ОИСР.
   Процедурата за изменение на конвенцията е уредена в член 17 от конвенцията. Всяко
   изменение трябва да бъде прието на среща на Конференцията на страните. Измененията
   стават задължителни за страните, които депозират своите инструменти за ратификация,
   одобряване, официално потвърждение или за приемане в съответствие с член 17,
   параграф 5 от конвенцията, който гласи следното: „Документите за ратификация,
   2
          Предложението        е   публикувано   на     уебсайта     на    Базелската  конвенция  —
          http://www.basel.int/TheConvention/Communications/tabid/1596/Default.aspx
   3
          ОВ L 190, 12.7.2006 г., стр. 1.
   4
          Решение относно контрола върху трансграничното движение на отпадъци, предназначени за
          операции по оползотворяване — https://legalinstruments.oecd.org/en/instruments/OECD-LEGAL-
          0266
BG                                                  2                                                BG
 ---pagebreak---    одобряване, официално потвърждаване или за приемане на поправки се депозират при
   депозитаря. Поправките, приети в съответствие с параграфи 3 и 4, ще влязат в сила за
   страните, които са ги приели, на 90-ия ден след получаване от депозитаря на
   документите за ратификация, одобряване, официално потвърждаване или приемане на
   най-малко три четвърти от страните, които са ги приели, или най-малко две трети от
   страните по съответния протокол, които са ги приели, освен ако не е предвидено друго
   в този протокол. Поправките ще влязат в сила за всяка друга страна на 90-ия ден след
   като тази страна депозира документа си за ратификация, одобряване, официално
   потвърждаване или приемане на поправките“. Съответно всяко изменение на
   конвенцията влиза в сила само ако е било ратифицирано, одобрено, официално
   потвърдено или прието от три четвърти от страните по конвенцията (т.е. 141 страни).
   Досега основната част на конвенцията е била изменяна веднъж чрез добавянето на член
   4А и на последващо добавяне на приложение VII (известно като „Базелската забрана“).
   Това изменение беше договорено от Конференцията на страните на нейната трета
   среща, проведена през 1995 г., и влезе в сила през 2019 г. за страните, които са го
   ратифицирали.
   3.      ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА
   (1)     Съюзът не следва да подкрепи предложеното от Руската федерация изменение
           на член 6, параграф 2 от конвенцията.
   (2)     Първата част от изменението (30-дневен срок, в който държавата вносител
           трябва да отговори на уведомителя) няма да донесе значителни промени за
           Съюза и за неговите държави членки, тъй като предвиденият в предложението
           30-дневен срок, в който държавите вносители трябва да отговорят на
           уведомителя, вече се прилага за по-голямата част от превозите, за които ЕС и
           неговите държави членки представят уведомления съгласно правото на Съюза
           (с изключение на износа на невключени в списъците отпадъци към държави,
           които не членуват в ОИСР). Няма да се променят и задълженията за ЕС и
           неговите държави членки, които получават уведомления, тъй като 30-дневният
           срок за отговор вече се прилага съгласно правото на Съюза.
   (3)     Втората част от изменението (замяна на запетая със съюза „или“) не изглежда
           необходима и би създала правна несигурност. Настоящата формулировка е
           достатъчно ясна, за да позволи на държавата вносител да реагира по три
           различни начина, когато отговаря на уведомителя (съгласие да се извърши
           движението, отказ да се даде разрешение за това движение или искане на
           допълнителна информация). Следователно изменение на съответното
           изречение не е необходимо.
   (4)     Процедурата за изменение на конвенцията е много сложна и продължителна,
           особено предвид обстоятелството, че всяка страна трябва да проведе своята
           вътрешна процедура за ратификация и че е необходимо изменението да бъде
           ратифицирано от три четвърти от всички страни, за да влезе в сила. В крайна
           сметка това изменение може да има ограничено въздействие, тъй като
           измененията са задължителни само за страните, които са ги ратифицирали.
           Съответно предложеното изменение няма да е насочено към повишаване на
           ефективността на конвенцията по ефикасен начин, но за сметка на това би
           задействало продължителна и сложна процедура в рамките на тази конвенция и
           за страните по нея.
BG                                            3                                         BG
 ---pagebreak---    (5)      Въпреки че не подкрепя предложените изменения, Съюзът подчертава, че
            страните следва да насърчават по-доброто функциониране на процедурата за
            уведомяване в рамките на Базелската конвенция. Това насърчаване може да
            включва определянето на други срокове за отговор на уведомителите — по-
            специално за държавите на транзит, както и подкрепа за използването на
            системи за електронен обмен на данни или включването в рамката на
            Базелската конвенция на понятието „съоръжения, за които е дадено
            предварително съгласие“, произтичащо от Решението на ОИСР относно
            трансграничното движение на отпадъци. В рамките на конвенцията вече са в
            ход редица процеси, обхващащи посочените въпроси, които са полезни, но
            засега резултатите от тях са ограничени. Съюзът следва да подчертае
            значението на тези въпроси и да проучи дали те могат да бъдат разгледани като
            част от съществуващи или нови инициативи, което не би довело до изменение
            на конвенцията. Той следва да демонстрира готовност за участие в такива
            евентуални инициативи.
   (6)      Накрая следва да се отбележи, че приемането на предложеното изменение —
            макар то да не носи ясна добавена стойност — няма да накърни интересите на
            Съюза.
   4.       ПРАВНО ОСНОВАНИЕ
   4.1.     Процесуалноправно основание
   4.1.1.   Принципи
   В член 218, параграф 9 от Договора за функционирането на Европейския съюз (ДФЕС)
   се предвижда приемането на решения за установяване на „позициите, които трябва да
   се заемат от името на Съюза в рамките на орган, създаден със споразумение, когато
   този орган има за задача да приема актове с правно действие, с изключение на актовете
   за допълнение или изменение на институционалната рамка на споразумението“.
   Понятието „актове с правно действие“ включва актове с правно действие по силата на
   нормите на международното право, които уреждат съответния орган. То включва и
   инструменти, които нямат обвързващ характер съгласно международното право, но са
   „годни да окажат съществено въздействие върху съдържанието на приеманата от
   законодателя на Съюза нормативна уредба“5.
   4.1.2.   Прилагане в конкретния случай
   Конференцията на страните по Базелската конвенция е орган, създаден по силата на
   конвенцията.
   Актът, който Конференцията на страните има за задача да приеме, представлява акт с
   правно действие. Предвиденият акт ще бъде правно обвързващ съгласно
   международното право в съответствие с член 18 от конвенцията. Той може да окаже
   въздействие върху съдържанието на законодателството на ЕС, а именно върху
   Регламент (EО) № 1013/2006 на Европейския парламент и на Съвета от 14 юни 2006 г.
   относно превози на отпадъци. С посочения регламент конвенцията се прилага, inter
   alia, чрез определяне на условията и реда за вноса и износа от Съюза, както и за
   превозите между държавите членки.
   5
          Решение на Съда на Европейския съюз от 7 октомври 2014 г., Германия/Съвет, C-399/12,
          ECLI:EU:C:2014:2258, т. 61—64.
BG                                            4                                                BG
 ---pagebreak---    Предвиденият акт      не   допълва,   нито    изменя   институционалната    рамка   на
   споразумението.
   Поради това процесуалноправното основание за предложеното решение е член 218,
   параграф 9 от ДФЕС.
   4.2.    Материалноправно основание
   4.2.1.  Принципи
   Материалноправното основание за дадено решение съгласно член 218, параграф 9 от
   ДФЕС зависи преди всичко от целта и съдържанието на предвидения акт, във връзка с
   който се заема позиция от името на Съюза. Ако предвиденият акт преследва две цели
   или се състои от две части и ако едната от целите или частите може да се определи като
   основна, докато другата е само акцесорна, решението съгласно член 218, параграф 9 от
   ДФЕС трябва да се основава на едно-единствено материалноправно основание, а
   именно на изискваното от основната или преобладаващата цел или част.
   4.2.2.  Прилагане в конкретния случай
   Основната цел и съдържание на предвидения акт са свързани с опазването на околната
   среда.
   Поради това материалноправното основание за предложеното решение е член 192,
   параграф 1 от ДФЕС.
   4.3.    Заключение
   Правното основание за предложеното решение следва да бъде член 192, параграф 1 от
   ДФЕС във връзка с член 218, параграф 9 от ДФЕС.
BG                                             5                                          BG
 ---pagebreak---                                                        2022/0046 (NLE)
                                            Предложение за
                                         РЕШЕНИЕ НА СЪВЕТА
    относно позицията, която трябва да се заеме от името на Европейския съюз на 15-
    ата среща на Конференцията на страните по Базелската конвенция за контрол на
       трансграничното движение на опасни отпадъци и тяхното обезвреждане по
          отношение на някои изменения на член 6, параграф 2 от конвенцията
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 192, параграф 1 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   (1)    Базелската конвенция за контрол на трансграничното движение на опасни
          отпадъци и тяхното обезвреждане (наричана по-нататък „конвенцията“) влезе в
          сила през 1992 г. и беше одобрена от Съюза с Решение 93/98/ЕИО на Съвета за
          сключване, от името на Общността, на Базелската конвенция от 22 март 1989 г.
          за контрол на трансграничното движение на опасни отпадъци и тяхното
          обезвреждане6.
   (2)    В съответствие с член 15, параграф 5, буква б) от конвенцията Конференцията на
          страните при необходимост разглежда и приема изменения на конвенцията.
   (3)    По време на 15-ата си среща през юни 2022 г. Конференцията на страните ще
          обсъди приемането на изменения на член 6, параграф 2 от конвенцията,
          предложени от Руската федерация. Те предвиждат установяването на 30-дневен
          срок, в който държавата вносител трябва да отговори на уведомителя за превоз
          на отпадъци, и извършването на изменение, представено като редакторско.
   (4)    Необходимо е да се установи позицията по посоченото предложение, която
          трябва да се заеме от името на Съюза в рамките на Конференцията на страните,
          тъй като то представлява изменение на текста на конвенцията и има правно
          действие. Ако бъде приет от Конференцията на страните, актът ще бъде
          обвързващ за Съюза и ще окаже въздействие върху съдържанието на неговото
          право, а именно Регламент (ЕО) № 1013/2006 на Европейския парламент и на
          Съвета от 14 юни 2006 г. относно превози на отпадъци7.
   (5)    Съюзът не следва да подкрепи посочените по-горе изменения на конвенцията,
          тъй като за тяхното влизане в сила ще е необходима дълга и сложна процедура,
          чието задействане е непропорционално, като се има предвид, че целите на тези
          изменения могат да бъдат постигнати чрез други средства. Съюзът следва по-
          скоро да бъде готов да участва в инициативи, с които да се подобри
   6
          ОВ L 39, 16.2.1993 г., стр. 1.
   7
          ОВ L 190, 12.7.2006 г., стр. 1.
BG                                                6                                      BG
 ---pagebreak---         функционирането на процедурата за предварително обосновано съгласие, при
        условие че техният обхват надхвърля този на предложението, представено на 15-
        ата среща на Конференцията на страните, че тези инициативи са в съответствие с
        общите политики и цели на Съюза и че не налагат изменение на конвенцията.
        Следва да се отбележи, че приемането на предложеното изменение — макар то
        да не носи ясна добавена стойност — няма да накърни интересите на Съюза,
   ПРИЕ НАСТОЯЩОТО РЕШЕНИЕ:
                                         Член 1
   1.    Позицията, която трябва да се заеме от името на Съюза на 15-ата среща на
         Конференцията на страните по Базелската конвенция, е да не бъдат подкрепени
         предложените от Руската федерация изменения на член 6, параграф 2 от
         конвенцията.
   2.    В случай че на 15-ата среща на Конференцията на страните по Базелската
         конвенция бъдат внесени други предложения за подобряване на
         функционирането на процедурата за предварително обосновано съгласие,
         Съюзът ще подкрепи тези предложения при следните условия:
         а)    ако целта на предложенията е да се подобри функционирането на
               посочената процедура, като се предприемат действия спрямо забавянията
               и трудностите при обработване на уведомления, с които се сблъскват
               държавите на износ, транзит или внос, и като се подкрепя
               цифровизацията на тази процедура, така че трансграничните превози на
               отпадъци да се извършват без неоправдано забавяне, когато въпросните
               превози отговарят на изискванията на конвенцията, без да е необходимо
               изменение на конвенцията;
         б)    ако предложенията допринасят за екологосъобразното управление на
               отпадъците и за прехода към глобална кръгова икономика; и
         в)    ако предложенията подкрепят правилното прилагане на установените в
               конвенцията механизми за контрол и допринасят за правната яснота в
               това отношение.
BG                                         7                                           BG
 ---pagebreak---                                          Член 2
   Уточнения на позицията, посочена в член 1, могат да бъдат договаряни от
   представителите на Съюза без допълнително решение на Съвета, в зависимост от хода
   на 15-ата среща на Конференцията на страните и след консултация с държавите членки
   в рамките на координационни срещи на място.
                                         Член 3
   Адресат на настоящото решение е Комисията.
   Съставено в Брюксел на […] година.
                                          За Съвета
                                          Председател
BG                                          8                                         BG


                         ЕВРОПЕЙСКА
                         КОМИСИЯ
                                                Брюксел, 24.2.2022 г.
                                                COM(2022) 63 final
                                                2022/0043 (NLE)
                                  Предложение за
                              РЕШЕНИЕ НА СЪВЕТА
     относно позицията, която трябва да се заеме от името на Европейския съюз в
   рамките на писмената процедура от участниците в Споразумението за официално
          подкрепяните експортни кредити за изменение на приложение IV
BG                                                                              BG
 ---pagebreak---                                ОБЯСНИТЕЛЕН МЕМОРАНДУМ
   1.       ПРЕДМЕТ НА ПРЕДЛОЖЕНИЕТО
   Настоящото предложение се отнася до решение за установяване на позицията, която
   трябва да се заеме от Комисията от името на Европейския съюз в контекста на
   изменение на Споразумението на ОИСР за официално подкрепяните експортни
   кредити, ограничено до приложение IV към него — отрасловата договореност относно
   експортните кредити за проекти, свързани с енергията от възобновяеми източници, с
   намаляване и приспособяване към изменението на климата и с водите. Приложение IV
   се нарича също отраслова договореност във връзка с изменението на климата или
   ОДИК.
   Изменението, което се обсъжда на равнището на участниците в споразумението, е
   насочено по-специално към допълнение III от ОДИК, като то е допълнението за
   определяне на критериите за допустимост за проектите за приспособяване към
   изменението на климата. То е следствие от предложение на Европейския съюз, което
   има за цел да направи тези критерии по-ефективни при определянето на съответните
   проекти за приспособяване.
   Европейският съюз следва да продължи да демонстрира своите силни амбиции за
   действия в областта на климата и да се подготви да заеме позиция относно евентуално
   споразумение, което би могло да бъде постигнато преди следващата среща на
   участниците през март 2022 г.
   2.       КОНТЕКСТ НА ПРЕДЛОЖЕНИЕТО
   2.1.     Споразумението за официално подкрепяните експортни кредити
   Споразумението е джентълменско споразумение (с незадължителен характер) между
   ЕС, САЩ, Канада, Япония, Корея, Норвегия, Швейцария, Австралия, Нова Зеландия,
   Турция и Обединеното кралство, което осигурява рамка за установяване на ред за
   ползване на официално подкрепяните експортни кредити. На практика това означава,
   че с него се цели създаване на еднакви условия на конкуренция (при които
   конкуренцията се основава на цената и качеството на изнасяните стоки и услуги, а не
   на осигурените финансови условия) и премахване на субсидиите и изкривяванията на
   търговията във връзка с официално подкрепяните експортни кредити. Споразумението
   влезе в сила през април 1978 г. То е с неограничен срок на действие и въпреки че се
   ползва с административна подкрепа от секретариата на ОИСР, то не е акт на ОИСР1.
   Споразумението подлежи на редовно актуализиране, като се взема предвид развитието
   в областта на финансовите пазари и политиката, засягащо предоставянето на
   официално подкрепяните експортни кредити. Споразумението бе транспонирано и
   поради това придоби правно задължителен характер в ЕС с Регламент (ЕС) №
   1233/2011 на Европейския парламент и на Съвета2 3. Прегледите на условията на
   споразумението са включени в правото на ЕС чрез делегирани актове в съответствие с
   член 2 от посочения регламент.
   1
          Както е определено в член 5 от Конвенцията на ОИСР.
   2
          Регламент (ЕС) № 1233/2011 на Европейския парламент и на Съвета от 16 ноември 2011 г. за
          прилагането на определени насоки в областта на официално подкрепяните експортни кредити и
          за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).
   3
          В миналото предишните редакции на Споразумението на ОИСР бяха транспонирани в правото
          на ЕС с решения на Съвета.
BG                                                 1                                                BG
 ---pagebreak---    2.2.     Участниците в Споразумението за официално подкрепяните експортни
            кредити
   Европейската комисия представлява Съюза на срещите на участниците в
   споразумението, както и при писмените процедури за вземане на решения от
   участниците в споразумението. Решенията по всички изменения на споразумението се
   вземат с консенсус. Позицията на Съюза се приема от Съвета и се обсъжда от
   държавите членки в рамките на Работната група по експортните кредити към Съвета4.
   2.3.     Предвиденият акт на участниците в ОДИК
   След предложение от страна на Европейския съюз, представено на 16 ноември 2021 г.,
   на равнището на участниците се провежда обсъждане относно актуализирането на
   критериите за допустимост, съдържащи се в допълнение III към ОДИК.
   Европейският съюз предложи разделът относно приспособяването (допълнение III) да
   се превърне в постоянна част от споразумението, като се има предвид значението на
   увеличаването на финансирането на действията в областта на климата, както и да се
   актуализират критериите за допустимост за проектите за приспособяване, съдържащи
   се в допълнение III. Предложеното актуализиране би довело до приближаване на
   критериите за определяне на проектите за приспособяване към някои използвани от
   банките за развитие стандарти, тъй като опитът показва, че настоящите критерии, които
   изискват приспособяването да бъде основната цел на даден проект, не са подходящи за
   сделките с експортни кредити, които обикновено включват и търговски дейности за
   генериране на паричен поток. Предложените критерии ще обхванат проектите за
   частично приспособяване, като условията на ОДИК ще се прилагат само за свързаната с
   приспособяването част от съответния проект.
   Предложението за актуализиране на допълнение III беше обсъдено на 1 декември
   2021 г. на 151-ата среща на участниците и получи подкрепа. Един от участниците
   поиска новите критерии да бъдат договорени с клауза за изтичане на срока на действие,
   която дава възможност за своевременна преоценка на тяхната целесъобразност.
   Предвид наличието на подкрепа председателят предложи Европейският съюз да
   преразгледа предложението си, като вземе предвид предложенията за формулировки,
   които другите участници ще изпратят до края на 2021 г., с оглед на започването в
   началото на 2022 г. на писмена процедура за приемането му.
   В този си вид предвиденият акт на участниците е да се вземе решение за изменение на
   критериите за допустимост за проектите за приспособяване в ОДИК чрез писмена
   процедура в началото на 2022 г.
   3.       ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА
   Предложението на Европейския съюз, за което участниците изразиха широка подкрепа,
   беше обсъдено и прието за първи път в работната група по експортните кредити към
   Съвета.
   Позицията, която трябва да се заеме от името на Съюза, е приложена към настоящото
   решение и се основава на предложението на Европейския съюз и на резултатите от
   обсъжданията, проведени на 1 декември 2021 г.
   4
          Решение на Съвета относно създаване на Група за координиране на политиките за кредитно
          застраховане, кредитни гаранции и финансови кредити (OВ 66, 27.10.1960 г., стр. 1339).
BG                                                 2                                             BG
 ---pagebreak---    Предложената позиция се състои в актуализиране на критериите за проекти за
   приспособяване в допълнение III към ОДИК, като за източник на вдъхновение се
   използват Общите принципи за проследяване на финансирането за приспособяване към
   изменението на климата, изготвени от някои многостранни банки за развитие. Тъй като
   новите критерии обхващат и проекти за частично приспособяване, за да бъде отразено
   това, предложеното актуализиране на допълнение III води до някои промени в някои
   членове на ОДИК.
   Тъй като положителната динамика в рамките на ОИСР следва да бъде запазена,
   Европейският съюз ще се стреми да постигне споразумение възможно най-скоро, за да
   се извърши съответното актуализиране на ОДИК.
   4.      ПРАВНО ОСНОВАНИЕ
   4.1.    Процесуалноправно основание
   4.1.1.  Принципи
   В член 218, параграф 9 от Договора за функционирането на Европейския съюз (ДФЕС)
   се предвижда приемането на решения за установяване на „позициите, които трябва да
   се заемат от името на Съюза в рамките на орган, създаден със споразумение, когато
   този орган има за задача да приема актове с правно действие, с изключение на актовете
   за допълнение или изменение на институционалната рамка на споразумението“.
   Понятието „актове с правно действие“ включва актове с правно действие по силата на
   нормите на международното право, които уреждат съответния орган. То включва и
   инструменти, които нямат обвързващ характер съгласно международното право, но са
   „годни да окажат съществено въздействие върху съдържанието на приеманата от
   законодателя на Съюза нормативна уредба“5.
   4.1.2.  Приложение в конкретния случай
   Предвиденият акт може да окаже съществено въздействие върху съдържанието на
   законодателството на ЕС, а именно Регламент (ЕС) № 1233/2011 на Европейския
   парламент и на Съвета от 16 ноември 2011 г. за прилагането на определени насоки в
   областта на официално подкрепяните експортни кредити и за отмяна на решения
   2001/76/ЕО и 2001/77/ЕО на Съвета. Причината за това е член 2 от посочения
   регламент, който гласи, че „Комисията приема делегирани актове в съответствие с член
   3 за изменение на приложение II в резултат на измененията на насоките, договорени от
   участниците в споразумението“. Това включва изменения на приложенията към
   споразумението.
   Поради това процесуалноправното основание за предложеното решение е член 218,
   параграф 9 от ДФЕС.
   4.2.    Материалноправно основание
   4.2.1.  Принципи
   Материалноправното основание за дадено решение съгласно член 218, параграф 9 от
   ДФЕС зависи преди всичко от целта и съдържанието на предвидения акт, във връзка с
   който се заема позиция от името на Съюза. Ако предвиденият акт преследва две цели
   или се състои от две части и ако едната от целите или частите може да се определи като
   основна, докато другата е само акцесорна, решението съгласно член 218, параграф 9 от
   5
          Решение на Съда на Европейския съюз от 7 октомври 2014 г., Германия/Съвет, C-399/12,
          ECLI:EU:C:2014:2258, т. 61—64.
BG                                             3                                               BG
 ---pagebreak---    ДФЕС трябва да се основава на едно-единствено материалноправно основание, а
   именно на изискваното от основната или преобладаващата цел или част.
   4.2.2.  Приложение в конкретния случай
   Основната цел и съдържание на предвидения акт са свързани с експортните кредити,
   които попадат в обхвата на общата търговска политика. Поради това
   материалноправното основание за предложеното решение е член 207 от ДФЕС.
   4.3.    Заключение
   Правното основание за предложеното решение следва да бъде член 207, параграф 4,
   първа алинея от ДФЕС във връзка с член 218, параграф 9 от ДФЕС.
BG                                          4                                       BG
 ---pagebreak---                                                           2022/0043 (NLE)
                                          Предложение за
                                    РЕШЕНИЕ НА СЪВЕТА
       относно позицията, която трябва да се заеме от името на Европейския съюз в
    рамките на писмената процедура от участниците в Споразумението за официално
             подкрепяните експортни кредити за изменение на приложение IV
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 207 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   (1)    Насоките, съдържащи се в Споразумението за официално подкрепяните
          експортни кредити („споразумението“), бяха транспонирани и поради това
          придобиха правно задължителен характер в Съюза по силата на Регламент (ЕС)
          № 1233/2011 на Европейския парламент и на Съвета6.
   (2)    В съответствие с член 9 от приложение IV към споразумението участниците
          преразглеждат допълнение III към него до края на 2020 г. с оглед на оценката на
          международните инициативи, свързани с приспособяването, пазарните условия
          и опита, натрупан от процеса на уведомяване, за да преценят дали
          определенията, критериите за проектите и условията трябва да се запазят или
          изменят.
   (3)    Участниците трябва да вземат решение чрез писмена процедура във връзка с
          предвиденото решение за изменение на допълнение III към приложение IV към
          споразумението.
   (4)    Предвиденото решение следва да бъде в съответствие с международните
          ангажименти на Европейския съюз по силата на Парижкото споразумение и
          политиката на Съюза в областта на климата.
   (5)    Целесъобразно е да се установи позицията, която трябва да се заеме от името на
          Съюза по отношение на писмената процедура на участниците в споразумението,
          тъй като предвиденото решение на участниците в споразумението ще бъде
          обвързващо за Съюза и може да окаже съществено въздействие върху
          съдържанието на правото на Съюза по силата на член 2 от Регламент (ЕС) №
          1233/2011,
   6
          Регламент (ЕС) № 1233/2011 на Европейския парламент и на Съвета от 16 ноември 2011 г. за
          прилагането на определени насоки в областта на официално подкрепяните експортни кредити и
          за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45)
          („Регламент (ЕС) № 1233/2011“).
BG                                                 5                                                BG
 ---pagebreak---    ПРИЕ НАСТОЯЩОТО РЕШЕНИЕ:
                                         Член 1
   Позицията, която трябва да се заеме от името на Съюза във връзка с приемането от
   участниците на решение чрез писмена процедура за изменение на приложение IV към
   Споразумението за официално подкрепяните експортни кредити, е установена в
   приложението.
                                         Член 2
   Незначителни промени на предложените изменения на приложение IV към
   Споразумението за официално подкрепяните експортни кредити, установени в
   приложението, могат да бъдат одобрени от представителите на Съюза, без да е
   необходимо допълнително решение на Съвета.
                                         Член 3
   Адресат на настоящото решение е Комисията.
   Съставено в Брюксел на […] година.
                                         За Съвета
                                         Председател
BG                                         6                                        BG
 ---documentbreak---                          ЕВРОПЕЙСКА
                         КОМИСИЯ
                                                Брюксел, 24.2.2022 г.
                                                COM(2022) 63 final
                                                ANNEX
                                  ПРИЛОЖЕНИЕ
                                        към
                         Предложение за Решение на Съвета
     относно позицията, която трябва да се заеме от името на Европейския съюз в
   рамките на писмената процедура от участниците в Споразумението за официално
          подкрепяните експортни кредити за изменение на приложение IV
BG                                                                              BG
 ---pagebreak---                                        ПРИЛОЖЕНИЕ
                                      ПРЕДЛОЖЕНИЕ
   Позицията на Европейския съюз е да подкрепи следните изменения на приложение IV
   към Споразумението за официално подкрепяните експортни кредити:
   Член 3 от приложение IV следва да се замени със следното:
           „3. ПРИЛОЖНО ПОЛЕ ПО ОТНОШЕНИЕ НА ПРОЕКТИТЕ ЗА
           ПРИСПОСОБЯВАНЕ КЪМ ИЗМЕНЕНИЕТО НА КЛИМАТА, ДОПУСТИМИ
           СЪГЛАСНО ДОПЪЛНЕНИЕ III
                а)     В настоящата отраслова договореност се определят финансовите
                       условия, приложими по отношение на официално подкрепяните
                       експортни кредити, свързани с договори за проекти със свързана с
                       приспособяването част, които отговарят на критериите за
                       допустимост по допълнение III от настоящата отраслова
                       договореност.
                б)     Тези договори са свързани с износа на завършени проекти или
                       елементи от тях, което включва всички компоненти, оборудване,
                       материали и услуги (включително обучението на персонала), пряко
                       необходими за изпълнението и пускането в експлоатация на
                       набелязания проект, при условие че:
                       1)    условията по допълнение III са изпълнени;
                       2)    предвидените условия могат да бъдат разширени единствено с
                             цел преодоляване на определени финансови пречки, пред
                             които се изправя даден проект, и то въз основа на
                             индивидуалните финансови нужди и специфичните пазарни
                             условия на всеки проект.
                в)     Настоящата отраслова договореност се прилага към модернизацията
                       на съществуващи проекти и към вземането под внимание на
                       съображения, свързани с приспособяването, в случаи, при които
                       икономическият живот на проекта може да бъде удължен поне с
                       продължителността на срока на погасяване. Ако този критерий не е
                       изпълнен, се прилагат условията на споразумението.“.
   Член 5, буква г) от приложение IV следва да се замени със следното:
                „г)    За официално подкрепяните експортни кредити, свързани с
                       договори със свързана с приспособяването част, както е определено
                       в допълнение III, максималният срок на погасяване е 15 години за
                       компонента на проекта, свързан с приспособяването към
                       изменението на климата. Условията на споразумението се прилагат
                       за оставащата част от проекта.“.
   Член 9, букви г) и д) от приложение IV следва да се заменят със следното:
                „г)    Участниците преразглеждат допълнение III от настоящата отраслова
                       договореност до края на 2027 г. с оглед на оценката на
                       международните инициативи, свързани с приспособяването,
                       пазарните условия и опита, натрупан от процеса на уведомяване, за
BG                                             1                                         BG
 ---pagebreak---                       да преценят дали определенията, критериите за проектите и
                      условията трябва да се запазят или изменят.
               д)     След 31 декември 2027 г. условията във връзка с допълнение III
                      спират да се прилагат, освен ако страните се договорят друго.“.
   Допълнение III от приложение IV следва да се замени със следното:
          „ДОПЪЛНЕНИЕ III: КРИТЕРИИ ЗА ДОПУСТИМОСТ ЗА ПРОЕКТИТЕ ЗА
          ПРИСПОСОБЯВАНЕ КЪМ ИЗМЕНЕНИЕТО НА КЛИМАТА
          Свързаната с приспособяването част са тези дейности по даден проект
          (проекти, компоненти на проект, елементи или части от проекти), които са ясно
          свързани с намаляване на уязвимостта към изменението на климата.
          Свързаната с приспособяването част от даден проект е допустима за
          финансовите условия, определени в настоящата отраслова договореност, ако:
               а)     допринася съществено за намаляване на уязвимостта към
                      изменението на климата, установена в района на проекта. Това
                      следва да бъде изрично посочено и разяснено в плана на проекта и
                      подкрепящите документи като имащо основно значение при
                      разработването на проекта. В документацията по проекта следва да
                      има ясна и пряка връзка между контекста на уязвимостта по
                      отношение на климата и конкретните дейности по проекта.
               б)     в предложението за проекта е включено изрично изявление за
                      намерение за преодоляване на уязвимостта по отношение на
                      климата. Това се подкрепя от анализ на начина, по който чрез
                      свързаните с приспособяването дейности по проекта ще се постигне
                      пряко преодоляване на уязвимостта по отношение на климата и/или
                      ще се засили устойчивостта на общностите, стоките или
                      екосистемите към изменението на климата.
               в)     при проекти, свързани с договори на стойност поне 10 милиона
                      СПТ1, се извършва независим преглед от трета страна на проекта,
                      било отделно, било като неразделна част от документацията по
                      проекта. Прегледът е публично достъпен, например е публикуван на
                      уебсайта на проекта или на уебсайта на съответния публичен орган.
                      При прегледа се оценяват конкретните и съответните рискове и
                      уязвими аспекти, свързани с изменението на климата, като е
                      посочено как съдържащите се в проекта предлагани мерки пряко ще
                      допринесат за преодоляването им.“.
   1
        Тази сума се отнася до цялата стойност на проекта, без да е ограничена до свързаната с
        приспособяването част.
BG                                            2                                                BG